ఈ ఆలయం, ఏడాది పొడవునా వచ్చే పండుగలు, పర్వదినాలతోపాటు, కార్తీకమాసంలోనూ భక్తులతో కళకళలాడుతున్నది. భక్తులు నిత్యం స్వామికి, అబిషేకాలు, అర్చనలు జరిపించుచున్నారు. కార్తీకమాసమంతా కులమతాలకతీతంగా, వేలాదిమంది భక్తులకు సహపంక్తి భోజనాలు ఏర్పాటు చేయడం, రామకూరు గ్రామస్తులకు తరతరాలుగా ఆనయాయితీగా వచ్చుచున్నది. తొలి ఏకాదశి సందర్భంగా ఇక్కడ భక్తులు, స్వామికి తిరునాళ్ళు నిర్వహించెదరు. ఈ సందర్భంగా స్వామిని దర్శించుకుని మొక్కులు తీర్చుకునేటందుకు, జిల్లా నలుమూలలనుండి భక్తులు రామకూరుకు తరలి వచ్చెదరు. ఈ సంవత్సరం, 2014, జూలై-8, మంగళవారం నాడు, తిరునాళ్ళు నిర్వహించెదరు.

పురాణపుటలలో ఈ ఆలయం:- త్రేతాయుగంలో శ్రీరాముడు రావణ సంహారానంతరం అయోధ్యకు వెళుతూ, బ్రహ్మ హత్యాపాతక నివారణార్ధం, దారిలోని కొండపై శివలింగ ప్రతిష్ఠ చేసి, మూడురోజులు స్వామికి అభిషేకాలు, అర్చనలు చేసినట్లు పురాణాలు చెబుచున్నవి. (శ్రీరామచంద్రుడు బ్రహ్మ హత్యాపాతక నివారణార్ధం పలుచోట్ల శివలింగాలు ప్రతిష్టించిననూ, కేవలం ఈ గ్రామమునకే తన పేరు మీదగా ""రామకూరు"" అని నామకరణం చేయడం ఇక్కడి విశిష్టత). శ్రీరాముడు ప్రతిష్ఠించినందున, స్వామి "శ్రీరామలింగేశ్వరుడు"గా ప్రసిద్ధుడైనాడు. ఇక్కడి అమ్మవారు సింహవాహిని దుర్గాదేవి. ఆలయాన్ని కుళోత్తుంగచోళుని కాలంలో, విపులచిదాండ్రి తిలక్ అను జాగీర్దారు నిర్మించినట్లు శాసనాలు ఉన్నాయి. తరువాతి కాలంలో రామకూరు గ్రామస్థుడు శ్రీ యక్కల రత్తయ్య అను భక్తుడు, కొండపాదం నుండి స్వామి సన్నిధి వరకు, 180 మెట్లు నిర్మించాడు.

కొండపైకి ఘాటురోడ్డు:- కొండపై నుండి సన్నిధికి చేరేటందుకు, మెట్లదారితోపాటు, ఘాటురోడ్డు సౌకర్యంగూడా ఉంది. భక్తుల సౌకర్యార్ధం, కొండపైన రెండు గదుల సత్రం ఉంది. అలాగే వంటశాలలు, స్నానాల గదులు ఏర్పాటుచేస్తే భక్తుల అవసరాలు తీరగలవు.

ఈ ఆలయానికి 60 ఎకరాల మాన్యం భూమి ఉంది. దీనిలో 34 ఎకరాలు ధూపదీపనైవేద్యాలు సమర్పించు అర్చకులకు, 24 ఎకరాలు ఆలయ అభివృద్ధికి అని నిర్ణయించారు. ఈ ఆలయం మూడు తరాల క్రితం నిర్మించారు. ఆలయ ప్రహరీగోడ కూలినది. ఆలయం శిథిలావథకు చేరినది. తక్షణం పునర్నిర్మాణం జరగాలి. [7]

కార్తీక మాసాంతాలలో, అరుద్ర నక్షత్రంలో, ఈ స్వామిసన్నిధానంలో వనభోజనాలు చేయడం, ఇక్కడ 200 సంవత్సరలుగా ఆనవాయితీగా వస్తున్నది. ఈ సందర్భంగా జే.పంగులూరు, మార్టూరు, బల్లికురవ, అద్దంకి మండలాలనుండి భక్తులు అధికసంఖ్యలో తరలివచ్చెదరు. తాజాగా 2015, డిసెంబరు-12వ తేదీ శనివారంనాడు ఈ వనభోజనల కార్యక్రమం నిర్వహించినాచారు. [11]

భూమి వినియోగం
ఉత్పత్తి
కొండమీది శ్రీ బాలా త్రిపురసుందరీ గంగాదేవి సమేత శ్రీ రామలింగేశ్వరస్వామి ఆలయo
మార్కెటింగు, బ్యాంకింగు